**ТЕХНИЧЕСКА СПЕЦИФИКАЦИЯ**

**на работно облекло и лични предпазни средства за нуждите на**

**ОП „ ГРОБИЩНИ ПАРКОВЕ“-Габрово**

**1. Необходими облекла**

| **№** | **АРТИКУЛ** | **КОЛИЧЕСТВО**  **бр. или чифт** |
| --- | --- | --- |
|  |  |
| **1.** | Костюм зимен , включва  яке и панталон | 11 |
| **2.** | Панталони летни | 11 |
| **3.** | Тениска | 22 |
| **4.** | Ръкавици | 50 |
| **5.** | Дамско елече зимно | 1 |
| **6.** | Дамски комплект летен | 1 |
| **7.** | Дамско сабо | 1 |
| **8.** | Обувки зимни с предпазно бомбе | 11 |
| **9.** | Обувки летни | 11 |
| **10.** | Гумени ботуши | 11 |
| **11.** | Шапка зимна | 11 |
| **12.** | Шапка лятна | 11 |

**2. Необходими размери и номерация**

Съгласно наличната информация, размерите на търсения вид работно облекло варират от № 44 до № 56.

**3. Изисквания към видовете работно облекло и лични предпазни средства**

**3.1 Костюм зимен** – Студозащитен, предназначен за предпазване на тялото от прах, вятър и замърсявания. Костюмът включва:

**- Панталон -** да е със свободна кройка, прав крачол, регулируема талия. Да е със два странични джоба, , минимум един заден джоб с капак или цип;

**- Яке -** свободна кройка, с цип до горе, колан в областта на ханша с подплатена качулка. Ръкавите да са с маншети в областта на китките, да е с два горни джоба с капак и два странични. На гърба на якето да има надпис - **ОП „ГРОБИЩНИ ПАРКОВЕ“ – ГАБРОВО (бродерия).**

На всяка дреха да има маркировка, от която да е видно: модел, размер, тип материали, указания за почистване – пране, гладене, химическо чистене, свиваемост и пр.

**3.2 Панталони летни** – с подсилени колена и функционални джобове.

**3.3 Тениска -** без яка, 100 % памук, на гърба и в предната част на тениската от лявата страна да има надпис - **ОП „ГРОБИЩНИ ПАРКОВЕ“ – ГАБРОВО (бродерия).**

**3.4 Ръкавици** - с пръсти, за многократна употреба.

**3.5 Дамско елече - зимно-** ватиран, ветро и водоустойчив.

**3.6 Дамски комплект –** туника с панталон. Туниката да е с два предни джоба и възможност за бродерия.

**3.7 Дамско сабо**- Дамско сабо от естествена кожа, перфорирано. Стелката да е от естествен велур. Ходило: PVC.

**3.8 Обувки зимни с предпазно бомбе** – изработени от естествена кожа, с противохлъзгащо ходило и предпазно бомбе защитени при удър. Продуктът да съответства на EN 345.

**3.9 Обувки летни -** кожени ниски тип половинки със стабилна подметка.

**3.10 Гумени ботуши** - непромокаеми, с дълбок грайфер на ходилото, височина над 25 см. Продуктът да съответства на EN 344 или еквивалент.

**3.11 Шапка зимна -** цвят черен плетена.

**3.12 Шапка лятна -** цвят тъмно синя от памук с козерка.

Точният брой дрехи и обувки от съответния размер, както и цветовите комбинации, ще се установи след сключване на Договор с избран Изпълнител, като последният ще съгласува oразмеряването.

**Гаранции и рекламации:**

Доставчика трябва да гарантира съответствието на необходимите видове облекла и лични предпазни средства с приложимите за типа стандарти, както и конкретните изисквания. Декларацията за съответствие на доставените изделия с посочените по-горе изисквания се представя при доставката и е неразделна част от Приемо - Предавателният протокол.

Гаранционният срок, там където не е посочен, следва да е 12 месеца от датата на извършване на доставката, удостоверена в Приемо - Предавателният протокол.

В рамките на горепосоченият гаранционен срок, рекламациите се уреждат чрез отстраняване на същият за сметка на изпълнителя, а ако дефекта е неотстраним - дефекти в тъканите или има разминаване в номерацията – чрез замяна с нов брой от рекламираният тип облекло, за сметка на изпълнителя.

**Опаковка и маркировка**

На всяка дреха да има маркировка, от която да е видно: модел, размер, тип материали, указания за почистване – пране, гладене, химическо чистене, свиваемост и пр.

Работните облекла и личните предпазни средства трябва да бъдат задължително опаковани в подходящи за транспорт и съхранение пликове, които да позволяват защита от пряка слънчева светлина и случайно зацапване, да осигуряват правилно съхранение при обичайни температури и влажност.

Работното облекло, предмет на доставката, трябва да бъдат нови и качеството им да отговаря на съответните стандарти и на техническата спецификация, представена от възложителя. Означаването на размера на облеклата да се извърши съгласно БДС ЕN 13402-3-2013 или еквивалент.

***Забележка: В случай, че някой от посочените стандартни бъде променен, отменен или заменен с друг, да се приложат новите стандарти или техни еквиваленти, издадени от компетентен орган на територията на ЕС.***

***При приемането (получаването) се прави външен оглед за окачествяване, като за целта трябва да се предвиди технологично време от доставчика, за да се прегледа количество не по-малко от 10 % от облеклата, доставени в съответната партида.***