**ПРОЕКТ!**

**Д О Г О В О Р**

**№ .........................................**

за изпълнение на обществена поръчка с предмет: **„Доставка на работно облекло и лични предпазни средства по 6 обособени позиции:**

**Обособена позиция № 1 „Доставка на работно облекло и лични предпазни средстава за нуждите на ОП „Регионално депо за неопасни отпадъци“ - Габрово; Обособена позиция № 2 „Доставка на работно облекло и лични предпазни средства за нуждите на „Общински спортни имоти“;**

**Обособена позиция № 3 „Доставка на работно облекло и лични предпазни средства за нуждите на ОП „Гробищни паркове“ – Габрово;**

**Обособена позиция № 4 „Доставка на работно облекло и лични предпазни средства за нуждите на** **ОП „Благоустрояване“ – Габрово;**

**Обособена позиция № 5 „Доставка на работно облекло по проект №BG05M9OP001-2.004-0042 „Комплекс за социално-здравни услуги за деца и семейства”;**

**Обособена позиция № 6 „Доставка на работно облекло за нуждите на „Център за настаняване от семеен тип“ – Габрово.**

**по *Обособена позиция №2***

Днес, ...................2019 год., в гр. Габрово се сключи настоящият договор между:

1. Община Габровос ЕИК: 000215630 и адрес: гр. Габрово, пл. Възраждане № 3, представлявана от Таня Венкова Христова- Кмет, наричана по-долу за краткост **ВЪЗЛОЖИТЕЛ**

и

1. .......................................................................... със седалище и адрес на управление:...............................................................................................................................,

ЕИК................................, представлявано от ..................................................,

наричано в договора за краткост **ИЗПЪЛНИТЕЛ**, от друга страна,

на основание чл. 112 от Закона за обществените поръчки (ЗОП), във връзка с чл. 69 от ППЗОП, в резултат на проведена процедура – публично състезание за възлагане на обществена поръчка, с предмет: **„Доставка на работно облекло и лични предпазни средства по 6 обособени позиции** иРешение №………../…….2019 г. на ВЪЗЛОЖИТЕЛЯ за определяне на ИЗПЪЛНИТЕЛ

**по *Обособена позиция №2* се сключи настоящия договор**

**I. ПРЕДМЕТ НА ДОГОВОРА**

**чл.1** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение доставка на **работно облекло и лични предпазни средства за нуждите на „Общински спортни имоти“,** по вид и ориентировъчни количества, съгласно Техническите спецификации**.**

**чл.2** Предметът на договора следва да бъде изпълнен в съответствие с Техническата спецификация на **ВЪЗЛОЖИТЕЛЯ** и Предложение за изпълнение на **ИЗПЪЛНИТЕЛЯ**, представляващи неразделна част от Договора, при спазване на разпоредбите на действащото законодателство.

**ІІ. СРОК ЗА ИЗПЪЛНЕНИЕ НА ДОГОВОРА**

**Чл. 3** (1) Срокът за изпълнение на дейността започва да тече от датата на подписването на договора и е със срок до 31.03.2020 г., или до изчерпване сумата по договора.

(2)Доставката се изпълнява в срок от ...................... **кал. дни** (не повече от **20 кал. дни)**, считано от датата на получаване на възлагателните писма.

**III. ЦЕНА И НАЧИН НА ПЛАЩАНЕ**

**чл.4**. (1) **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща цена на договора в размер ***до 6000 лева /шест хиляди лева/ без ДДС или 7 200 лева /седем хиляди и двеста лева/ с ДДС***, съгласно единични цени, посочени в ценовата оферта на изпълнителя.

(2) Общата стойност на договора има ориентировъчен характер и не обвързва **ВЪЗЛОЖИТЕЛЯ**. Обвързващи за **ВЪЗЛОЖИТЕЛЯ** са единствено изпратените до **ИЗПЪЛНИТЕЛЯ** писмени заявки за доставка, по отношение на вид на артикулите, количество и стойност.

(3) Плащането ще се извършва от бюджета на „Общински спортни имоти“ по банков път, с платежно нареждане, след двустранно подписан протокол за извършената доставка и след представяне на оригинална фактура, в срок до 30 (тридесет) календарни дни по банкова сметка на **ИЗПЪЛНИТЕЛЯ,** както следва:

**Обслужваща банка: ..................................**

**Град/клон/: .........................**

**BIC код: …………………**

**IBAN: ……………………………..**

Фактурата съдържа следните данни:

**Общински спортни имоти**

**ЕИК 0002156300366**

**Ул. Орловска №111**

**МОЛ: Росица Бакърджиева**

**IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**чл.5**. (1) **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** договореното възнаграждение за извършената работа, съгласно условията на настоящия договор.

(2) **ВЪЗЛОЖИТЕЛЯТ** се задължава да оказва необходимото съдействие на **ИЗПЪЛНИТЕЛЯ** и своевременно да предоставя необходимите сведения и указания, при възникване на необходимост.

(3) **ВЪЗЛОЖИТЕЛЯТ** има право във всеки момент от действието на настоящия договор да изисква информация за изпълнението на договора, без да пречи на оперативната дейност на **ИЗПЪЛНИТЕЛЯ.**

(4) **ВЪЗЛОЖИТЕЛЯТ** има право да откаже да приеме доставките, ако открие явни недостатъци на продуктите, изразяващи се във видима промяна във външните й белези или други отклонения свързани с качеството, за което се съставя констативен протокол. Констатираните недостатъци се отстраняват от **ИЗПЪЛНИТЕЛЯ** за негова сметка в 5-дневен срок от подписване на констативния протокол.

**чл.6.** **ВЪЗЛОЖИТЕЛЯТ** е отговорен за утвърждаване на разходите, извършени от **ИЗПЪЛНИТЕЛЯ**, въз основа на фактура и подписан приемо-предавателен протокол.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**чл.8.** (1) **ИЗПЪЛНИТЕЛЯТ** се задължава да изпълни предмета на настоящия договор на свой риск срещу договорената цена.

(2) **ИЗПЪЛНИТЕЛЯТ** се задължава да изпълни качествено, в срок и в договореното количество, възложените от **ВЪЗЛОЖИТЕЛЯ** доставки.

(3) **ИЗПЪЛНИТЕЛЯТ** се задължава във всеки момент от действието на настоящия договор да предоставя информация за изпълнението на договора, при поискване от страна на **ВЪЗЛОЖИТЕЛЯ**.

(4) **ИЗПЪЛНИТЕЛЯТ** се задължава да предаде работно облекло и лични предпазни средства на **ВЪЗЛОЖИТЕЛЯ** в състояние, отговарящо на следните изисквания:

а) да са нови;

б) доставките трябва да бъдат съпътствани от документ, доказващ произхода им и качеството, на което отговарят (там където е приложимо).

**чл.9.** При констатиране на недостатъци в продуктите на доставката, **ИЗПЪЛНИТЕЛЯТ** е длъжен да ги отстрани за своя сметка в срок от 5 дни от подписване на констативен протокол за същите.

**чл.10.** **ИЗПЪЛНИТЕЛЯТ** има право да получи от **ВЪЗЛОЖИТЕЛЯ** съответното възнаграждение за изпълнение на договорените доставки.

**чл.11.** За извършване на плащане **ИЗПЪЛНИТЕЛЯТ** изготвя фактура в съответствие с изискванията на чл.4, ал.3.

**чл.12.** При поискване от Възложителя Изпълнителят да предостави мостри преди изпълнение на поръчката.

**VI. НЕУСТОЙКИ**

**чл.13.** (1) При неизпълнение на задълженията си в срок, неизправната страна заплаща на изправната неустойка в размер на 0.5 % от стойността на договора на ден, но не повече от 10 % от общата стойност по договора.

(2) В случай на частично неизпълнение от страна на **ИЗПЪЛНИТЕЛЯ**, същият дължи на Възложителя неустойка в размер на 20% от стойността на договора.

(3) Изпълнителят се освобождава от отговорност за забава, когато същата се дължи на неизпълнение на задължение на Възложителя.

(4) Заплащането на уговорената неустойка не лишава изправната страна от възможността да претендира за обезщетение за претърпени вреди и пропуснати ползи по общия ред.

**VIII. ПРЕКРАТЯВАНЕ НА ДОГОВОРА**

**чл.14.** Действието на този договор се прекратява:

* с извършване и предаване на договорената работа;
* с изтичане на договорения срок;
* при изчерпване на общата стойност на договора;
* по взаимно съгласие между страните;
* при настъпване на обективна невъзможност за изпълнение на възложената работа;
* при неспазване на договорените срокове, едностранно от Възложителя.

**IX. ПОДИЗПЪЛНИТЕЛИ**

**Чл.15.** **(1)**  За извършване на дейностите по договора **ИЗПЪЛНИТЕЛЯТ** сключва договор за подизпълнение с подизпълнителите, посочени в офертата.

(2) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.

(3) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(4) Не е нарушение на забраната по ал. 3 доставката на стоки, материали или оборудване, необходими за изпълнението на обществената поръчка, както и сключването на договори за услуги, които не са част от договора за обществената поръчка, съответно от договора за подизпълнение.

**ХI. ЗАКЛЮЧИТЕЛНИ РАЗПОРЕДБИ**

**чл.16.** Всички спорове, по тълкуването и изпълнението на този договор, страните ще решават доброволно, чрез преговори с упълномощени представители.

**чл.17.** За неупоменати в този договор условия, се прилагат общите и специални нормативни актове, уреждащи тази дейност.

**чл.18.** Всяка от страните по този договор се задължава да не разпространява информация за другата страна, станала й известна при или по повод изпълнението на този договор.

**чл.19.** (1) За целите на настоящия договор уведомяването на **ИЗПЪЛНИТЕЛЯ** се извършва писмено по факс: ...................................; ел. поща: .............................; или с препоръчано писмо на адрес: ……………………………………………………………

(2) Уведомяването на **ВЪЗЛОЖИТЕЛЯ** се извършва писмено по факс: 066/ 809371; ел. поща: [orlovec@abv.bg](mailto:orlovec@abv.bg); или с препоръчано писмо на адрес: гр. Габрово, ул. Орловска №111.

(3) Промяна в адреса или банковата сметка на **ИЗПЪЛНИТЕЛЯ** се извършва с уведомително писмо от **ИЗПЪЛНИТЕЛЯ** до **ВЪЗЛОЖИТЕЛЯ.**

Този договор се състави, подписа и подпечата в 3 (три) еднообразни екземпляра, от които два за **ВЪЗЛОЖИТЕЛЯ** - Община Габрово, един за **ИЗПЪЛНИТЕЛЯ**

Неразделна част от настоящия договор са:

1. Техническа спецификация на Възложителя;

2. Ценова оферта на Изпълнителя;

3. Предложение за изпълнение на Изпълнителя;

**ВЪЗЛОЖИТЕЛ ИЗПЪЛНИТЕЛ**

**ТАНЯ ХРИСТОВА *..................................***

***Кмет* *на Община Габрово***